Diari Oficial de la Generalitat Valenciana


Sumari del DOGV 8097, del 02-08-2017 (2017/6251)

RESOLUCIÓ de 5 de juliol de 2017, de la Conselleria d'Hisenda i Model Econòmic, per la qual s'autoritza generar crèdits, com a conseqüència de l'amortització anticipada per part de la Generalitat, de dos préstecs amb l'Institut de Crèdit Oficial procedents de l'assumpció de deute de les empreses públiques Ens Gestor de la Xarxa de Transport i de Ports de la Generalitat i Construccions i Infraestructures Educatives de la Generalitat Valenciana (CIEGSA), per import global de 19.536.835,45 euros. Expedient número 06.016/17-074.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8097

Data del DOGV
:   02-08-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6251


Data del document
:   05-07-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 5 de juliol de 2017, de la Conselleria d'Hisenda i Model Econòmic, per la qual s'autoritza generar crèdits, com a conseqüència de l'amortització anticipada per part de la Generalitat, de dos préstecs amb l'Institut de Crèdit Oficial procedents de l'assumpció de deute de les empreses públiques Ens Gestor de la Xarxa de Transport i de Ports de la Generalitat i Construccions i Infraestructures Educatives de la Generalitat Valenciana (CIEGSA), per import global de 69.473.411,45 euros. Expedient número 06.016/17-074. [2017/6251]  
  
Amb dates 13 de setembre i 17 d'octubre de 2012, la Generalitat va formalitzar dos contractes de subrogació de la posició contractual, en un préstec de l'Ens Gestor de la Xarxa de Transport i de Ports de la Generalitat per import de 45.729.422 euros i un altre préstec de CIEGSA per import de 51.838.932 euros, amb lŽInstitut de Crèdit Oficial, en virtut del Decret Llei 1/2011, de 30 de setembre, de mesures urgents de règim economicofinancer del sector públic empresarial i fundacional, i de l'Acord del Consell de 9 de març de 2012. Posteriorment, es van formalitzar contractes de novació modificativa i no extintiva dels préstecs, per a modificar determinades condicions financeres.  
  
En ambdós contractes, s'estableix que la Generalitat té la possibilitat d'amortitzar totalment l'import del préstec sense penalització en cada data de pagament d'interessos. La Generalitat considera convenient amortitzar anticipadament els esmentats préstecs i refinançar aquesta amortització amb una nova operació financera amb un cost a nivells actuals de prudència financera, que no suposarà un increment de lŽendeutament de la Comunitat Valenciana. Per això, amb data 31 de maig de 2017, la Generalitat ha formalitzat un nou préstec a llarg termini amb Banc Sabadell SA per import de 32.247.341,45 euros.  
A aquest efecte i en virtut del que disposen els articles 21 i 24 de la Llei 14/2016, de pressupostos de la Generalitat per a l'exercici 2017, aquesta Conselleria d'Hisenda i Model Econòmic, adopta la següent resolució:  
  
Primer  
S'autoritza un augment del pressupost d'ingressos en l'aplicació 04.93.13.742.94 «Préstecs llarg termini ens fora del sector públic» per import de 17.971.189,45 euros.  
  
Segon  
S'autoritza un augment en el pressupost de despeses en l'aplicació 33.93.37.042.46.2 per import de 30.542.774,45 euros.  
  
València, 5 de juliol de 2017.- El conseller d'Hisenda i Model Econòmic: Vicent Soler i Marco.